
A.1 Pokyny pre záujemcov a uchádzačov





Bratislava, apríl 2026


Súťažné podklady na predmet zákazky „Poskytovanie mobilných elektronických komunikačných služieb“
Časť A.1 súťažných podkladov

[bookmark: _Toc377755421][bookmark: _Toc530036360][bookmark: _Toc235519975]A.1 Pokyny pre záujemcov a uchádzačov

[bookmark: _Toc530036361][bookmark: _Toc235519976]Časť I. 
[bookmark: _Toc530036362][bookmark: _Toc235519977]VŠEOBECNÉ INFORMÁCIE

1. [bookmark: _Toc530036363][bookmark: _Toc235519978]Identifikácia verejného obstarávateľa
Názov verejného obstarávateľa:	Ministerstvo školstva, výskumu, vývoja a mládeže Slovenskej republiky
Sídlo verejného obstarávateľa: 	Černyševského 50 
510 01 Bratislava 
Krajina:					Slovenská republika
IČO: 					00164381
Internetová adresa (URL): 		https://www.minedu.sk/ 
Internetová adresa profilu (URL):    https://www.uvo.gov.sk/vyhladavanie/vyhladavanie-profilov/detail/603?cHash=3c5364483570c8bfe78254b39f46784e 
Kontaktná osoba: 			Ing. Vladimír Pokojný
E-mail: 					vladimir.pokojny@minedu.sk
Telefón: 				+421 2 59 374 498

2. [bookmark: _Toc530036364][bookmark: _Toc235519979]Úvodné ustanovenia
2.1 Predmetom týchto súťažných podkladov je zadávanie zákazky na poskytovanie služieb podľa § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) postupom verejnej súťaže podľa druhej vety § 66 ods. 7 písm. b) zákona na predmet „Poskytovanie mobilných elektronických komunikačných služieb“. V prípade zadávania tejto zákazky ide o zákazku s prvkami zmiešaných zákaziek, tzn. o zákazku na poskytovanie služieb a dodanie tovaru, ktoré tvoria jeden celok. Verejný obstarávateľ určil ako druh zákazky zákazku na poskytnutie služby z dôvodu, že vo finančnom vyjadrení pri určovaní predpokladanej hodnoty zákazky prevláda poskytnutie služby nad dodávkou tovaru.
2.2 Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa tejto verejnej súťaže uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom.
2.3 Ponuka predložená uchádzačom musí byť vypracovaná v súlade s oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom a nesmie obsahovať žiadne výhrady týkajúce sa podmienok tohto verejného obstarávania stanovených verejným obstarávateľom. 
2.4 Ponuka, ktorá obsahuje akékoľvek obmedzenia alebo výhrady voči podmienkam uvedeným v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom a ponuka, ktorá obsahuje také skutočnosti, ktoré sú v rozpore so všeobecne záväznými právnymi predpismi sa považuje za neplatnú.
2.5 Toto verejné obstarávanie sa realizuje prostredníctvom elektronickej platformy informačného systému EVO, ktorého správcom je Úrad vlády Slovenskej republiky, a ktorý je dostupný cez webové sídlo https://www.isepvo.sk/ (ďalej len „IS EVO“).
2.6 IS EVO bude použitý pre každý úkon v procese verejného obstarávania, tzn. celý proces verejného obstarávania prebieha len elektronicky prostredníctvom IS EVO.
2.7 Verejný obstarávateľ požaduje, aby sa záujemcovia zaregistrovali v IS EVO. Táto registrácia je spojená s určitými procesnými úkonmi, preto je potrebné ju vykonať v dostatočnom časovom predstihu. Registráciu v IS EVO je možné realizovať  záujemcom najneskôr do uplynutia lehoty na predkladanie ponúk uvedenej v bode 21. týchto súťažných podkladov.
2.8 Súťažné podklady a iné dokumenty sa poskytujú prostredníctvom IS EVO a súčasne sú zverejnené v profile verejného obstarávateľa na portáli www.uvo.gov.sk.
2.9 Záujemca vypracuje a predloží ponuku len v elektronickej forme prostredníctvom IS EVO v súlade s oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom.
2.10 Verejný obstarávateľ predpokladá, že uchádzač pri spracovaní osobných údajov zabezpečil písomné súhlasy dotknutých osôb.

3. [bookmark: _Toc530036365][bookmark: _Toc235519980]Predmet zákazky
3.1 Názov predmetu zákazky: „Poskytovanie mobilných elektronických komunikačných služieb“ 
3.2 Stručný opis predmetu zákazky: 
Predmetom zákazky je zabezpečenie komplexných, bezpečných a ekonomicky výhodných mobilných telekomunikačných služieb operátora pre verejného obstarávateľa, zahŕňajúcich poskytovanie hlasových a dátových služieb prostredníctvom SIM kariet, pripojenie do verejnej telefónnej siete, poskytovanie doplnkových verejných telekomunikačných služieb, ako aj dodávku koncových telekomunikačných zariadení a súvisiaceho príslušenstva počas obdobia 24 mesiacov.
Podrobné vymedzenie predmetu zákazky tvorí časť B.1 Opis predmetu zákazky a časť B.2 Obchodné podmienky plnenia predmetu zákazky týchto súťažných podkladov. 
3.3 Číselný kód pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO): 
Hlavný slovník: 	64212000-5 Mobilné telefónne služby 
Doplnkový slovník:	32250000-0 Mobilné telefóny 
72300000-8 Dátové služby [VP2.1][MŠ2.2]
32523000-5 Telekomunikačné príslušenstvo
32500000-8 Telekomunikačné zariadenia a spotrebný materiál
32520000-4 Telekomunikačné káble a zariadenia
32252100-5  Mobilné handsfree  

4. [bookmark: _Toc530036366][bookmark: _Toc235519981]Predpokladaná hodnota zákazky
4.1 Predpokladaná hodnota zákazky: 444 225,60 eur bez DPH 
(štyristoštyridsaťštyritisícdvestodvadsaťpäť eur a šesťdesiat eurocentov bez DPH)
4.2 Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky.

5. [bookmark: _Toc530036367][bookmark: _Toc235519982]Miesto a termín plnenia predmetu zákazky
5.1 Miesto plnenia predmetu zákazky: 
Miestom dodania predmetu zákazky je Ministerstvo školstva, výskumu, vývoja a mládeže Slovenskej republiky, Černyševského 50, 851 01 Bratislava a v súlade s opisom predmetu zákazky uvedenom v časti B.1 týchto súťažných podkladov.

6. [bookmark: _Toc530036368][bookmark: _Toc235519983]Zdroj finančných prostriedkov
6.1 Predmet zákazky je financovaný zo Štátneho rozpočtu, t.j. z vlastných zdrojov.
6.2 Verejný obstarávateľ neposkytuje preddavky ani zálohu.

7. [bookmark: _Toc530036369][bookmark: _Toc235519984]Typ zmluvného vzťahu – zmluva
7.1 Verejný obstarávateľ bude pri uzatvorení zmluvy postupovať podľa § 56 zákona. 
7.2 Trvanie zmluvy: Rámcová dohoda (ďalej aj ako „zmluva“) ktorá bude uzatvorená ako výsledok tohto verejného obstarávania sa uzatvára na dobu 24 (štyridsaťosem) mesiacov odo dňa nadobudnutia jej účinnosti, alebo do vyčerpania celkového finančného limitu určeného na zmluvu, podľa toho, ktorá okolnosť nastane skôr. 
7.3 Podrobné vymedzenie zmluvných podmienok tvorí časť B.2 Obchodné podmienky plnenia predmetu zákazky týchto súťažných podkladov.
[bookmark: _Toc377755423][bookmark: _Toc530036370]
[bookmark: _Toc235519985][bookmark: _Toc377755424]Časť II. 
[bookmark: _Toc530036371][bookmark: _Toc235519986]KOMUNIKÁCIA A VYSVETLENIE
8. [bookmark: _Toc530036372][bookmark: _Toc235519987]Komunikácia 
8.1 Komunikácia, výmena a uchovávanie informácií (ďalej len „komunikácia“) medzi verejným obstarávateľom a záujemcami a uchádzačmi sa uskutočňuje spôsobom a prostriedkami, ktoré zabezpečia integritu, úplnosť údajov a obsahu uvedených v ponuke a v iných dokumentoch a zaručia ochranu dôverných a osobných údajov uvedených v týchto dokumentoch, resp. v súlade s ustanovením § 22 zákona. Ponuky možno sprístupniť a ich obsah preskúmavať až po uplynutí lehoty určenej na ich predloženie. 
8.2 Komunikácia medzi verejným obstarávateľom a záujemcami a uchádzačmi bude uskutočňovaná v slovenskom alebo českom jazyku a výhradne elektronickým spôsobom prostredníctvom IS EVO.
8.3 Podmienkou pre úspešnú komunikáciu v IS EVO a pre úspešné predkladanie ponúk je, aby mal záujemca, resp. uchádzač príslušné technické a odborné predpoklady – technické vybavenie a odborné ovládanie IS EVO. Potrebné technické vybavenie a požiadavky na používanie IS EVO sú zadefinované v aktuálnej používateľskej príručke IS EVO dostupnej na URL https://www.isepvo.sk/.


8.4 Dôležité pri elektronickej komunikácii v IS EVO:
Pri elektronickej komunikácii v IS EVO sa považuje elektronická správa/informácia/oznámenie/písomnosť/žiadosť o vysvetlenie (ďalej len „informácia“) za doručenú v okamihu jej odoslania verejným obstarávateľom v IS EVO. Odoslaním dochádza automaticky k doručeniu informácie záujemcovi/uchádzačovi na jeho používateľské konto. Doručenie informácie IS EVO vykonáva automaticky v danom okamihu odoslania, pričom IS EVO automaticky zasiela/generuje príjemcovi notifikačný e-mail o doručení informácie, čo je zaznamenané aj v auditnom zázname IS EVO.
8.5 Verejný obstarávateľ upozorňuje záujemcov, resp. uchádzačov, aby dôsledne kontrolovali svoje používateľské konto zriadené v IS EVO počas celého procesu verejného obstarávania z dôvodu doručovania informácii zo strany verejného obstarávateľa.
8.6 Verejný obstarávateľ upozorňuje záujemcov, resp. uchádzačov, aby si nastavili svoj počítač (technické vybavenie) a aplikáciu pre prácu s elektronickou poštou tak, aby notifikačné e-maily zasielané IS EVO neboli kvalifikované ako „spam“ a neboli presmerované do nevyžiadanej pošty, resp. aby si záujemcovia, resp. uchádzači overovali doručenú poštu aj v priečinku nevyžiadanej pošty.
8.7 Ako podporný komunikačný prostriedok k elektronickej forme komunikácie môže verejný obstarávateľ použiť elektronickú poštu (e-mail). Pre účely tejto podpornej komunikácie  uchádzač uvedie v ponuke e-mailovú adresu, prostredníctvom ktorej môže verejný obstarávateľ v prípade potreby komunikovať s uchádzačom.

9. [bookmark: _Toc530036373][bookmark: _Toc235519988]Vysvetlenie
9.1 V prípade potreby objasniť informácie potrebné na vypracovanie ponuky a na preukázanie splnenia podmienok účasti uvedených v oznámení o vyhlásení verejného obstarávania na predmet zákazky, v súťažných podkladoch alebo v iných dokumentoch poskytnutých verejným obstarávateľom môže ktorýkoľvek zo záujemcov elektronicky prostredníctvom IS EVO požiadať o ich vysvetlenie. Verejný obstarávateľ bude pri vysvetľovaní postupovať podľa § 48 zákona a podľa článku 8. tejto časti súťažných podkladov. O odoslaní vysvetlenia budú všetci záujemcovia zaregistrovaní v IS EVO upozornení notifikačným e-mailom IS EVO. Vysvetlenie alebo doplnenie dokumentov potrebných na vypracovanie ponuky a na preukázanie splnenia podmienok účasti budú zverejnené a sprístupnené v IS EVO. 
9.2 V prípade, ak vznikne zo strany verejného obstarávateľa potreba vykonať v dokumentoch potrebných na vypracovanie ponuky a na preukázanie splnenia podmienok účasti a v iných dokumentoch poskytnutých verejným obstarávateľom podstatnú zmenu, verejný obstarávateľ primerane predĺži lehotu na predkladanie ponúk. O úprave alebo doplnení dokumentov potrebných na vypracovanie ponuky a na preukázanie splnenia podmienok účasti a o primeranom predĺžení lehoty na predkladanie ponúk budú všetci záujemcovia zaregistrovaní v IS EVO upozornení notifikačným e-mailom IS EVO. Akékoľvek doplnenie a spresnenie sa stáva súčasťou dokumentov potrebných na vypracovanie ponuky a na preukázanie splnenia podmienok účasti. V prípade, že si záujemca vysvetlenie informácií potrebných na vypracovanie ponuky a na preukázanie splnenia podmienok účasti nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk. 
9.3 Verejný obstarávateľ súčasne zverejní vysvetlenie alebo doplnenie informácií potrebných na vypracovanie ponuky, na preukázanie splnenia podmienok účasti a iných dokumentov poskytnutých verejným obstarávateľom uvedených v oznámení o vyhlásení verejného obstarávania, v súťažných podkladoch alebo inej sprievodnej dokumentácii v profile verejného obstarávateľa na www.uvo.gov.sk.

10. [bookmark: _Toc530036374][bookmark: _Toc235519989]Obhliadka miesta plnenia predmetu zákazky
10.1 Obhliadka miesta plnenia predmetu zákazky nie je potrebná.

[bookmark: _Toc377755425][bookmark: _Toc530036375][bookmark: _Toc235519990][bookmark: _Toc377755426]Časť III. 
[bookmark: _Toc530036376][bookmark: _Toc235519991]PRÍPRAVA PONUKY
11. [bookmark: _Toc530036377][bookmark: _Toc235519992]Vyhotovenie ponuky 
11.1 Ponuka musí byť predložená elektronicky prostredníctvom IS EVO. Elektronická ponuka musí byť vo formáte, ktorý zabezpečí jej integritu a trvalé zachytenie jej obsahu v súlade s požiadavkami uvedenými v týchto súťažných podkladoch. Elektronická ponuka musí byť predložená prostredníctvom „Sprievodného listu“ vytvoreného IS EVO. 
11.2 Verejný obstarávateľ požaduje, aby uchádzači pri predkladaní elektronickej ponuky dodržali nasledovné komunikačné formáty v súlade s Výnosom Ministerstva financií Slovenskej republiky č. 55/2014 Z. z. o štandardoch pre informačné systémy verejnej správy pri zverejňovaní súborov na webovej stránke:
· (.pdf, .html, .htm, .xhtml, .odt, .txt, .docx) pri textových súboroch, 
· (.ods, .xlsx) výstupy pri súboroch obsahujúcich tabuľky, 
· (.zip, .tar, .gz, .tgz, .tar.gz) pre kompresiu súborov, 
· (.gif, .jpg, .jpeg, .jpe, .jfif, .jfi, jif, .tif, .fiff, .svg, .png) pri grafických súboroch.
11.3 Ponuka predložená uchádzačom elektronickou formou/elektronickým spôsobom prostredníctvom IS EVO musí obsahovať doklady, dokumenty a vyhlásenia podľa bodu 12. tejto časti súťažných podkladov vo forme uvedenej v týchto súťažných podkladoch.
11.4 Všetky potvrdenia, doklady a iné dokumenty tvoriace ponuku požadované v oznámení o vyhlásení verejného obstarávania, prostredníctvom ktorého bola vyhlásená táto verejná súťaž, v týchto súťažných podkladoch a v iných dokumentoch poskytnutých verejným obstarávateľom budú predložené ako kópie – skeny predkladaných potvrdení, dokladov a iných dokumentov tvoriacich ponuku. Banková záruka podľa 15.6.2 tejto časti súťažných podkladov, doklad, resp. listina preukazujúca poistenie záruky podľa 15.6.3 tejto časti súťažných podkladov a doklad podľa bodu 16.3 písm. b) tejto časti súťažných podkladov budú predložené aj v listinnej forme ako originál, resp. úradne osvedčená kópia pokiaľ sa neuplatňuje bod 15.6.5 tejto časti súťažných podkladov.
11.5 Verejný obstarávateľ je povinný zachovávať mlčanlivosť o informáciách označených ako dôverné podľa § 22 zákona, ktoré mu uchádzač poskytol; na tento účel uchádzač označí, ktoré skutočnosti sú dôverné. Týmto ustanovením nie sú dotknuté povinnosti verejného obstarávateľa vyplývajúce zo zákona a z iných všeobecne záväzných právnych predpisov. 

12. [bookmark: _Toc530036378][bookmark: _Toc235519993]Obsah ponuky
12.1 Ponuka musí byť predložená elektronicky prostredníctvom IS EVO a musí obsahovať nasledovné dokumenty a doklady: 
12.1.1 „Sprievodný list“ vytvorený v IS EVO, ktorý je automaticky podpísaný serverovým certifikátom IS EVO,
12.1.2 zoznam predložených dokladov a dokumentov s označením čísla strany, 
12.1.3 identifikačný list uchádzača s nasledovnými údajmi: 
a. obchodné meno, 
b. právna forma, 
c. sídlo, 
d. štatutárny orgán, 
e. informácia, či uchádzač, resp. každý z členov skupiny dodávateľov je malý a stredný podnik (informácia sa vyžaduje v niektorých oznámeniach používaných vo verejnom obstarávaní),
f. IČO, 
g. DIČ,
h. IČ DPH, 
i. bankové spojenie, 
j. prípadne osoba splnomocnená na podpisovanie, 
k. kontaktná osoba na doručovanie, 
l. e-mailová adresa,
m. telefónne číslo, 
n. v prípade skupiny dodávateľov jasné označenie splnomocnenca skupiny dodávateľov (ak je to relevantné), 
12.1.4 plnú moc v prípade podpisovania ponuky splnomocnenou osobou,
12.1.5 vyhlásenia uchádzača vypracované podľa prílohy č. 1 týchto súťažných podkladov,
12.1.6 čestné vyhlásenie skupiny dodávateľov ak ponuku predkladá skupina dodávateľov; vzor čestného vyhlásenia skupiny dodávateľov je uvedený v prílohe č. 2 týchto súťažných podkladov,
12.1.7 plnú moc pre jedného z členov skupiny dodávateľov, ktorý bude oprávnený prijímať pokyny za všetkých členov skupiny dodávateľov a bude oprávnený konať v mene všetkých ostatných členov skupiny dodávateľov; vzor plnej moci pre jedného z člena skupiny dodávateľov je uvedený v prílohe č. 3 týchto súťažných podkladov,
12.1.8 zoznam dôverných informácii v zmysle bodu 11.5 a 29.2 tejto časti súťažných podkladov; vzor zoznamu dôverných informácií je uvedený v prílohe č. 4 týchto súťažných podkladov,
12.1.9 čestné vyhlásenie o neprítomnosti konfliktu záujmov vypracované podľa prílohy č. 5 týchto súťažných podkladov v súlade s bodom 32. tejto časti súťažných podkladov,
12.1.10 čestné vyhlásenie k uplatňovaniu medzinárodných sankcií vypracované podľa prílohy č. 6 týchto súťažných podkladov,
12.1.11 vyplnený a podpísaný formulár „Návrh uchádzača na plnenie kritérií“ podľa prílohy č. 7 týchto súťažných podkladov vypracovaný podľa časti A.3 Kritériá na vyhodnotenie ponúk a pravidlá ich uplatnenia týchto súťažných podkladov,
12.1.12 doklady a dokumenty preukazujúce splnenie podmienok účasti podľa časti A.2 Podmienky účasti uchádzačov týchto súťažných podkladov, oznámenia o vyhlásení verejného obstarávania a v iných dokumentov poskytnutých verejným obstarávateľom,
12.1.13 doklady a dokumenty podľa bodu 1. až 5. odseku B: Zoznam dokladov a dokumentov preukazujúcich splnenie požiadaviek na predmet zákazky predkladaných v ponuke uchádzača časti B.1 Opis predmetu zákazky týchto súťažných podkladov,
12.1.14 vyplnený a podpísaný návrh zmluvy podľa časti B.2 Obchodné podmienky plnenia predmetu zákazky týchto súťažných podkladov s uvedením ponukových cien, resp. návrhom na plnenie kritérií a s vyplnenou a podpísanou Prílohou č. 3 k zmluve: Ceny predmetu zmluvy a ostatnými relevantnými prílohami k  zmluve.
12.2 Dôležité: Ponuka uchádzača predložená v IS EVO musí byť podpísaná osobou oprávnenou podpisovať ponuku v mene uchádzača, tzn. štatutárnym orgánom uchádzača/členom štatutárneho orgánu uchádzača alebo osobou splnomocnenou na konanie v mene uchádzača v zmysle platnej legislatívy v súlade s obchodným registrom/živnostenským registrom, resp. iným príslušným registrom v zmysle právnej úpravy v krajine sídla uchádzača.
12.3 Dôležité: Uchádzač predkladá celú ponuku výhradne len elektronicky v IS EVO, tzn. ponuka sa nepredkladá v listinnej forme. 

13. [bookmark: _Toc530036379][bookmark: _Toc235519994]Jazyk ponuky
13.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do štátneho jazyka, ktorým je slovenský jazyk.

14. [bookmark: _Toc530036380][bookmark: _Toc235519995]Mena a ceny uvádzané v ponuke
14.1 Uchádzačom navrhovaná cena za poskytnutie požadovaného predmetu zákazky uvedená v ponuke uchádzača bude vyjadrená v eurách (EUR). 
14.2 Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa zákon o cenách vykonáva.
14.3 Ponuková cena musí pokryť náklady na celý predmet zákazky tak, ako je to uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom vrátane všetkých zliav, daní, cla, poplatkov, licenčných poplatkov, platieb vyberaných v rámci uplatňovania nesadzobných opatrení ustanovených osobitnými predpismi, ako aj iných nákladov súvisiacich s plnením predmetu zákazky napríklad náklady na licencie tretích strán. Uchádzač nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za predmet zákazky. 
14.4 Je výhradnou povinnosťou uchádzača, aby sa dôsledne oboznámil s oznámením o vyhlásení verejného obstarávania, súťažnými podkladmi a inými dokumentmi poskytnutými verejným obstarávateľom, ktoré môžu akýmkoľvek spôsobom ovplyvniť cenu a charakter ponuky alebo dodania tovaru/poskytnutia služby. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností. 
14.5 Ak je uchádzač platiteľom dane z pridanej hodnoty (ďalej len „DPH“), navrhovanú ponukovú cenu uvedie v zložení: 
· navrhovaná cena bez DPH 
· sadzba DPH a výška DPH 
· navrhovaná cena vrátane DPH.
14.6 Ak uchádzač nie je platiteľom DPH, uvedie ponukovú cenu celkom. Skutočnosť, že nie je platiteľom DPH, uvedie v ponuke. 
14.7 V prípade, ak sa uchádzač, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/zmluvy a cena sa nezvyšuje o príslušnú sadzbu DPH.
14.8 V prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa. Ak je uchádzač identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento uchádzač nebude pri plnení zmluvy fakturovať DPH. Takýto uchádzač vo svojej ponuke musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Verejný obstarávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.
14.9 Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zákazky. Všetky ceny predložené uchádzačom musia zohľadňovať primerané, preukázateľné náklady a primeraný zisk.
14.10 Uchádzač vypracuje cenovú kalkuláciu podľa Prílohy č. 3 k zmluve uvedenej v časti B.2 Obchodné podmienky plnenia predmetu zákazky týchto súťažných podkladov.

15. [bookmark: _Toc530036381][bookmark: _Toc235519996]Zábezpeka ponuky 
15.1 Zábezpeka ponuky v zmysle zákona sa nevyžaduje.


16. [bookmark: _Toc530036382][bookmark: _Toc235519997]Viazanosť ponuky
16.1 Lehota viazanosti ponuky je verejným obstarávateľom stanovená 12 mesiacov od lehoty na predkladanie ponúk.
16.2 Verejný obstarávateľ si vyhradzuje právo uchádzačom písomne oznámiť primerané predĺženie lehoty viazanosti ponúk pokiaľ takéto predĺženie nebude v rozpore s § 46 ods. 2 zákona.

17. [bookmark: _Toc530036383][bookmark: _Toc235519998]Náklady na ponuku
17.1 Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky. 

[bookmark: _Toc377755427][bookmark: _Toc530036384][bookmark: _Toc235519999][bookmark: _Toc377755428]Časť IV. 
[bookmark: _Toc530036385][bookmark: _Toc235520000]PREDKLADANIE PONUKY
18. [bookmark: _Toc530036386][bookmark: _Toc235520001]Rozdelenie predmetu zákazky
18.1 Predmet zákazky nie je rozdelený na časti. Uchádzač musí predložiť ponuku na celý predmet zákazky. 
18.2 Odôvodnenie nerozdelenia predmetu zákazky na časti: Verejný obstarávateľ nerozdelil zákazku na samostatné časti (mobilné služby a dodanie koncových zariadení), keďže predmet zákazky predstavuje jeden funkčný, technický a ekonomický celok v zmysle § 28 zákona o verejnom obstarávaní.
Dodanie koncových zariadení predstavuje doplnkové plnenie, ktoré je funkčne a ekonomicky previazané s poskytovaním mobilných služieb, pričom jeho samostatné obstaranie by mohlo mať negatívny dopad na hospodárnosť a efektívnosť vynakladania verejných prostriedkov.      

19. [bookmark: _Toc530036387][bookmark: _Toc235520002]Variantné riešenie
19.1 Uchádzačom sa nepovoľuje predložiť variantné riešenie vo vzťahu k požadovanému predmetu zákazky. 
19.2 Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené. 

20. [bookmark: _Toc530036388][bookmark: _Toc235520003]Predkladanie ponúk
20.1 Pri predkladaní ponúk sa bude postupovať podľa § 49 ods. 1 písm. a) a ods. 2 až 8 zákona.
20.2 Ponuky sa predkladajú v lehote na predkladanie ponúk elektronicky prostredníctvom IS EVO.
20.3 Elektronickú ponuku môže predložiť uchádzač, ktorý sa zaregistroval v IS EVO.
20.4 V IS EVO sa pod predkladaním ponuky rozumie elektronické posielanie jednotlivých dokumentov tvoriacich ponuku a sprievodného listu vytvoreného v IS EVO.
20.5 Počas lehoty na predkladanie ponúk môže uchádzač meniť svoju ponuku, resp. časť svojej ponuky. Uchádzač bude v takomto prípade postupovať podľa aktuálnej používateľskej príručky IS EVO dostupnej na URL https://www.isepvo.sk/.
20.6 Pre úspešné spracovanie a predloženie ponuky prostredníctvom IS EVO je nutné mať potrebné technické vybavenie uvedené v aktuálnej používateľskej príručke IS EVO dostupnej na URL https://www.isepvo.sk/.
20.7 Verejný obstarávateľ odporúča záujemcom predložiť ponuku v dostatočnom časovom predstihu pred uplynutím lehoty na predkladanie ponúk. 

21. [bookmark: _Toc530036389][bookmark: _Toc235520004]Lehota na predkladanie ponúk
21.1 Lehota na predkladanie ponúk je stanovená do 21.08.2026 do 10:00 hod. miestneho času. 
21.2 Pre odoslanie a doručenie dokumentov v elektronickej forme v IS EVO je rozhodujúci serverový čas uvedený v IS EVO.

[bookmark: _Toc377755429][bookmark: _Toc530036390][bookmark: _Toc235520005][bookmark: _Toc377755430]Časť V. 
[bookmark: _Toc530036391][bookmark: _Toc235520006]OTVÁRANIE PONÚK, VYHODNOTENIE SPLNENIA PODMIENOK ÚČASTI A VYHODNOCOVANIE PONÚK
22. [bookmark: _Toc462204139][bookmark: _Toc530036392][bookmark: _Toc235520007]Otváranie ponúk
22.1 Otváranie ponúk vykoná komisia v súlade s § 52 zákona. 
22.2 Otváranie ponúk sa uskutoční dňa 21.08.2026 o 10:15 hod. miestneho času.
22.3 Otváraním ponúk elektronicky prostredníctvom IS EVO sa rozumie ich sprístupnenie komisii.
22.4 Komisia zverejní počet predložených ponúk a návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú. Umožnením účasti na otváraní ponúk sa rozumie ich sprístupnenie prostredníctvom funkcionality IS EVO všetkým uchádzačom, ktorí predložili ponuku určeným spôsobom komunikácie, a to v rozsahu podľa predchádzajúcej vety, tzn. otváranie ponúk sa uskutoční výhradne prostredníctvom funkcionality IS EVO, teda bez fyzickej účasti uchádzačov na otváraní ponúk v mieste určenom na otváranie ponúk.
22.5 Otváranie ponúk sa uskutoční na adrese sídla verejného obstarávateľa: 
Ministerstvo školstva, výskumu, vývoja a mládeže Slovenskej republiky
Černyševského 50
851 01 Bratislava.

23. [bookmark: _Toc327069116][bookmark: _Toc530036393][bookmark: _Toc235520008]Vyhodnocovanie ponúk
23.1 Komisia bude pri vyhodnocovaní ponúk postupovať v súlade s § 53 a § 55 ods. 1 zákona.
23.2 Vyhodnotenie ponúk z hľadiska splnenia požiadaviek na predmet zákazky sa v súlade s § 66 ods. 7 písm. b) zákona uskutoční po vyhodnotení ponúk na základe kritérií na vyhodnotenie ponúk.
23.3 Komisia vyhodnotí ponuku/ponuky z hľadiska splnenia požiadaviek verejného obstarávateľa na predmet zákazky a vylúči ponuku/ponuky, ktorá/ktoré nespĺňa/nespĺňajú požiadavky na predmet zákazky uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom.
23.4 Komisia vyhodnotí ponuky podľa návrhu na plnenie kritérií určených v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom a na základe pravidiel ich uplatnenia.

24. [bookmark: _Toc462204141][bookmark: _Toc528059797][bookmark: _Toc235520009]Vyhodnotenie splnenia podmienok účasti
24.1 Komisia bude pri vyhodnotení splnenia podmienok účasti postupovať v súlade s § 40, § 55 ods. 1 a § 152 zákona.
24.2 Vyhodnotenie splnenia podmienok účasti podľa § 40, § 55 ods. 1 a § 152 zákona sa v súlade s § 66 ods. 7 písm. b) zákona uskutoční po vyhodnotení ponúk na základe kritérií na vyhodnotenie ponúk. 
24.3 Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona.
24.4 Splnenie podmienok účasti bude komisia posudzovať z dokladov predložených podľa požiadaviek uvedených v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom.

25. [bookmark: _Toc462204142][bookmark: _Toc530036395][bookmark: _Toc235520010]Oprava chýb
25.1 Pri identifikovaní zrejmých chýb v písaní a počítaní, nezrovnalostí alebo nejasností  bude verejný obstarávateľ postupovať v súlade s § 53 ods. 1 zákona. 
25.2 Za zrejmé chyby v písaní sa považujú chyby, ktoré vznikli neúmyselne napr. preklepom, tzn. zámenou písmen, kopírovaním, pričom tieto nemajú vplyv na výsledok verejného obstarávania.
25.3 V prípade, ak z ponuky uchádzača vyplýva viac rôznych návrhov na plnenie toho istého kritéria na vyhodnotenie ponúk, verejný obstarávateľ bude pri vyhodnocovaní ponuky obsahujúcej viac návrhov na plnenie toho istého kritéria na vyhodnotenie ponúk postupovať v zmysle Výkladového stanoviska č. 1/2021 Úradu pre verejné obstarávanie.

26. [bookmark: _Toc530036396][bookmark: _Toc235520011]Mimoriadne nízka ponuka
26.1 Ak s ponuka predložená uchádzačom bude javiť ako mimoriadne nízka, komisia bude postupovať v súlade s § 53 ods. 2 a nasl. zákona.  
26.2 Komisia bude oprávnená postupovať primerane ako pri mimoriadne nízkej ponuke aj v prípade, ak má pochybnosti o predložených návrhoch na plnenie kritérií.

[bookmark: _Toc377755431][bookmark: _Toc530036397][bookmark: _Toc235520012][bookmark: _Toc377755432]Časť VI. 
[bookmark: _Toc530036398][bookmark: _Toc235520013]PRIJATIE PONUKY A UZAVRETIE ZMLUVY
27. [bookmark: _Toc530036399][bookmark: _Toc235520014]Informácia o výsledku vyhodnotenia ponúk
27.1 Verejný obstarávateľ bude postupovať v súlade s § 55 zákona.

28. [bookmark: _Toc530036400][bookmark: _Toc235520015]Uzavretie zmluvy
28.1 Pri uzavretí zmluvy bude verejný obstarávateľ postupovať v súlade s § 56 zákona.
28.2 Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi.
28.3 Zmluva bude uzatvorená s uchádzačom, ktorého ponuka bude prijatá. Úspešný uchádzač je povinný poskytnúť verejnému obstarávateľovi riadnu súčinnosť v súlade s § 56 ods. 5 zákona. 
28.4 Úspešný uchádzač, jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) musia byť v prípade, ak sa na nich povinnosť zapisovať sa do registra partnerov verejného sektora podľa zákona o registri partnerov verejného sektora (ďalej len „register partnerov verejného sektora“) vzťahuje, v súlade s § 11 ods. 1 zákona zapísaní do registra partnerov verejného sektora. Verejný obstarávateľ nesmie uzavrieť zmluvu v prípadoch podľa § 11 ods. 1 zákona.            

[bookmark: _Toc530036401][bookmark: _Toc235520016]Časť VII. 
[bookmark: _Toc530036402][bookmark: _Toc235520017]ĎALŠIE INFORMÁCIE
29. [bookmark: _Toc530036403][bookmark: _Toc235520018]Dôvernosť procesu verejného obstarávania
29.1 Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Členovia komisie a zodpovedné osoby verejného obstarávateľa nesmú/nebudú počas prebiehajúceho procesu verejného obstarávania poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám. 
29.2 Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi.

30. [bookmark: _Toc530036404][bookmark: _Toc235520019]Zrušenie použitého postupu zadávania zákazky 
32.1	Verejný obstarávateľ bude pri zrušení použitého postupu zadávania zákazky postupovať v súlade s § 57 zákona. 
32.2	Verejný obstarávateľ zruší použitý postup zadávania zákazky z dôvodov uvedených v § 57 ods. 1 zákona. 

31. [bookmark: _Toc383404597][bookmark: _Toc384805035][bookmark: _Toc530036405][bookmark: _Toc235520020]Využitie subdodávateľov
31.1 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
31.2 Využitie subdodávateľov, povinnosť úspešného uchádzača oznámiť verejnému obstarávateľovi akúkoľvek zmenu údajov o subdodávateľovi, pravidlá zmeny subdodávateľa a povinnosť úspešného uchádzača oznámiť zmenu subdodávateľa a údaje podľa § 41 ods. 3 zákona o novom subdodávateľovi sú upravené v časti B.2 Obchodné podmienky plnenia predmetu zákazky týchto súťažných podkladov. 

32. [bookmark: _Toc474174150][bookmark: _Toc474256167][bookmark: _Toc530036406][bookmark: _Toc235520021]Konflikt záujmov
32.1 Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
32.2 Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.
32.3 Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovedností s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, verejný obstarávateľ v súlade s § 40 ods. 6 písm. f) zákona vylúči uchádzača z tohto verejného obstarávania.
32.4 Verejný obstarávateľ v rámci opatrení podľa predchádzajúceho bodu požaduje, aby záujemca, uchádzač , resp. člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov spôsobom podľa prílohy č. 5 týchto súťažných podkladov. Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov.
32.5 Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

